**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2021. augusztus 12-án tartandó rendkívüli képviselő-testületi ülésére**

Az előterjesztés tárgya: Tulajdonosi hozzájárulás a Munkaügyi Központ felújításához

Melléklet: -

Az előterjesztés előadója: Szőke Zoltán polgármester

Az előterjesztést készítette: Gazdagné dr. Tóth Marianna önkormányzati és jogi osztályvezető

Az előterjesztés ügyiratszáma: TPH/13088-1/2021.

Az előterjesztést véleményező bizottságok a hatáskör megjelölésével:

A rendkívüli ülésen tárgyalandó előterjesztéseket a bizottságoknak nem kell tárgyalnia, a képviselő-testület a bizottsági vélemények nélkül dönt az előterjesztésekről.

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |
|  |  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2021. augusztus 11.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**ELŐTERJESZTÉS**

**Tulajdonosi hozzájárulás a Munkaügyi Központ felújításához**

**Tisztelt Képviselő-testület!**

A Szabolcs-Szatmár-Bereg Megyei Kormányhivatal KEHOP-5.2.2 azonosító számú pályázathoz szükséges **tulajdonosi hozzájárulás miatt** kereste meg az önkormányzatot.

A pályázattal kapcsolatban az alábbi tájékoztatást adták: A Kormányhivatal megvalósítása alatt áll a KEHOP-5.2.2-16-2016-00006 azonosítószámú „Épületenergetikai fejlesztések a Szabolcs-Szatmár-Bereg Megyei Kormányhivatalnál” elnevezésű projekt.

A pályázatban lehetőségük nyílt többletforrás igénybevételével további épületek bevonására, amelyek között szerepel a **4440 Tiszavasvári, Báthori u. 2. szám alatti 3 hrsz-ú ingatlan.**

**A tervek szerint szigetelési munkálatokat, nyílászárók cseréjét, gépészeti korszerűsítést és napelemes rendszer kiépítését kívánják megvalósítani előreláthatólag bruttó 12.857.480,-Ft értékben**.

**A projekt a szükséges teljes költséget biztosítja, így Önkormányzatunk részéről semmilyen anyagi hozzájárulás nem szükséges.**

A Báthori u. 2. szám alatti ingatlan (Munkaügyi Központ) Tiszavasvári Város Önkormányzata tulajdonában áll, a fejlesztés megvalósításához tulajdonosi hozzájárulás megadása szükséges.

Javaslom, hogy a testület adja hozzájárulását az ingatlan értékét növelő felújításhoz az alábbi feltétellel:

Az Önkormányzat tulajdonában lévő Báthori u. 2. szám alatti ingatlanon megvalósuló energiahatékonysági fejlesztés keretében megvalósuló beruházásokkal kapcsolatosan **értéknövelő felújítás fog megvalósulni, ezért szükséges rendelkezni arról, hogy az értéknövekedés elszámolása hogyan valósul meg.**

Erre vonatkozóan javaslom egy külön megállapodás megkötését a Kormányhivatallal, melyben rögzítésre kerül, hogy az érintett ingatlanon történő felújításokkal kapcsolatos beruházás – mindaz amit a számvitelről szóló törvény szerint tárgyi eszköznél értéket növelő beszerzési költségként kell figyelembe venni – az alábbiak szerint kerülnek végrehajtásra, illetve elszámolásra: **Tiszavasvári Város Önkormányzata, mint tulajdonos hozzájárulásával megvalósuló értéknövelő felújítási munkák vonatkozásában a Szabolcs-Szatmár-Bereg Megyei Kormányhivatal a - pályázatban meghatározott fenntartási időszakot követően – az értéknövelő felújítási munkák még le nem írt értékét térítés nélkül átadja Tiszavasvári Város Önkormányzatának. A Szabolcs-Szatmár-Bereg Megyei Kormányhivatalnak a Tiszavasvári, Báthori u. 2. szám alatti ingatlanon energiahatékonysági fejlesztés keretében megvalósuló beruházás vonatkozásában semmilyen megtérítési és egyéb igénye nincs és nem is lesz Tiszavasvári Város Önkormányzatával szemben.**

Fentiekre tekintettel kérem Önöket az előterjesztés megtárgyalására és a határozat-tervezet elfogadására!

Tiszavasvári, 2021. augusztus 11.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**……/2021. (VIII.12.) Kt. számú**

**határozata**

**Tulajdonosi hozzájárulás a Munkaügyi Központ felújításához**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi LXXXIX tv. 107.§-ban foglaltak alapján az alábbi határozatot hozza:

1.Tiszavasvári Város Önkormányzata **hozzájárul** ahhoz, hogy a **Szabolcs-Szatmár-Bereg Megyei Kormányhivatal** Tiszavasvári Város Önkormányzata tulajdonában álló tiszavasvári 3 hrsz-ú, a valóságban 4440 Tiszavasvári, Báthori utca 2. szám alatti ingatlanon **KEHOP-5.2.2.-16-2016-00006** kódszámú **„Épületenergetikai fejlesztések a Szabolcs-Szatmár-Bereg Megyei Kormányhivatalnál”** című **pályázatot** **megvalósítsa.**

**2.Felhatalmazza a polgármestert a tulajdonosi hozzájárulás aláírására a határozat 1. melléklete szerinti tartalommal.**

**3.Jóváhagyja** Tiszavasvári Város Önkormányzata és a Szabolcs-Szatmár-Bereg Megyei Kormányhivatal közötti **megállapodást** a határozat 2. melléklete szerinti tartalommal, melynek tárgya az Önkormányzat tulajdonában lévő 4440 Tiszavasvári, Báthori u. 2. szám alatti ingatlanon megvalósuló **épületenergetikai fejlesztéssel** **kapcsolatos értéknövelő felújítás**.

**Határidő**: azonnal **Felelős:** Szőke Zoltán polgármester

…/2021.(VIII.13.) Kt. sz. határozat 1. melléklete

Iktatószám:

**TULAJDONOSI HOZZÁJÁRULÁS**

Alulírott Szőke Zoltán, **Tiszavasvári Város Önkormányzat** (székhelye: 4440 Tiszavasvári, Városháza tér 4., adószám: 15732468-2-15, ÁHTI: 732385, statisztikai számjele: 15732468-8411-321-15) polgármestere,

mint a Tiszavasvári Város Önkormányzata tulajdonában lévő, a **Tiszavasvári 3. helyrajzi** számú, természetben a **4440 Tiszavasvári, Báthori utca 2. szám** alatti, 462 m2 nagyságú ingatlan **tulajdonosának** képviselője**,**

**h o z z á j á r u l o k**

ahhoz, hogy a **Szabolcs-Szatmár-Bereg Megyei Kormányhivatal** (székhely: 4400 Nyíregyháza Hősök tere 5., azonosító szám: 789378 adószám: 15789374-2-15, aláírásra jogosult képviselője: Román István kormánymegbízott) mint **támogatást igénylő*,*** a

középületek kiemelt jelentőségű energiahatékonysági felújítására és megújuló energiaforrás hasznosítására kiírt **Környezeti és Energiahatékonysági Operatív Program** keretében a **KEHOP-5.2.2.-16-2016-00006** kódszámú **„Épületenergetikai fejlesztések a Szabolcs-Szatmár-Bereg Megyei Kormányhivatalnál”** című **pályázatot** a fenti ingatlanon **megvalósítsa, valamint a támogatási időszak során megvalósuló infrastrukturális fejlesztések a támogatást igénylő általi aktiválásához.**

Továbbá kijelentem, hogy a **Tiszavasvári 3. helyrajzi** **számú ingatlan a kötelező fenntartási időszakban a fejlesztés céljára rendelkezésre áll.**

Jelen tulajdonosi hozzájárulást az 1991. 12. 13-án kelt, 60530. számú tulajdonosi jogot bejegyző határozat alapján adtam ki.

Jelen tulajdonosi hozzájárulás 6 eredeti példányban készült, 3 példány a Pályázót, 3 példány a Tulajdonost illeti meg.

Tiszavasvári, 2021. ………………………..

**…………………………………………….**

**Szőke Zoltán polgármester**

**Tiszavasvári Város Önkormányzata**

**mint tulajdonos képviseletében**

…/2021.(VIII.13.) Kt. sz. határozat 2. melléklet

**Megállapodás**

Mely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4. törzsszáma:732462 képviseli **Szőke Zoltán** polgármester) a továbbiakban, mint **Tulajdonos** és

**a Szabolcs-Szatmár-Bereg Megyei Kormányhivatal** (székhelye: 4400 Nyíregyháza, Hősök tere 5., képviseli: **Román István kormánymegbízott)**, a továbbiakban: mint **Bérlő**

a továbbiakban együttesen Szerződő Felek között a mai napon az alábbi feltételekkel:

**I. Előzmények**

1. Szerződő Felek rögzítik, hogy a tiszavasvári 3 helyrajzi számon nyilvántartott, természetben 4440 Tiszavasvári, Báthori u. 2. szám alatt lévő ingatlant (Munkaügyi Központ) 2012. január 1. napjától kezdődő határozatlan időtartamú bérleti szerződés keretében a Szabolcs-Szatmár-Bereg Megyei Kormányhivatal bérli.

**II. A megállapodás tárgya**

1. A tiszavasvári 3 helyrajzi számon nyilvántartott, természetben 4440 Tiszavasvári, Báthori u. 2. szám alatti ingatlan energiahatékonysági fejlesztés keretében megvalósuló beruházás értéknövelő felújítási munkálatainak elszámolása.

2. A Bérlő Tiszavasvári Város Önkormányzata tulajdonában álló tiszavasvári 3 helyrajzi számon nyilvántartott, természetben 4440 Tiszavasvári, Báthori u. 2. szám alatt lévő ingatlanon a Munkaügyi Központ **szigetelési munkálatainak, nyílászárók cseréjének, gépészeti korszerűsítéssel és napelemes rendszer kiépítésével** értéknövelő beruházást kíván megvalósítani a **KEHOP-5.2.2.-16-2016-00006** kódszámú **„Épületenergetikai fejlesztések a Szabolcs-Szatmár-Bereg Megyei Kormányhivatalnál”** című **pályázat keretén belül.**

3. Szerződő Felek megállapodnak, hogy **Tiszavasvári Város Önkormányzata, mint tulajdonos hozzájárulásával a II. 2. pontban megjelölt értéknövelő felújítási munkák vonatkozásában a Szabolcs-Szatmár-Bereg Megyei Kormányhivatal, mint Bérlő** – a vagyonkezelési szerződés megszűnésekor, illetve megszüntetésekor – **az értéknövelő felújítási munkák még le nem írt értékét térítés nélkül átadja Tiszavasvári Város Önkormányzata részére** a II.2. pontban  **megjelölt pályázati kiírás által meghatározott fenntartási időszakot követően**

4. Bérlő vállalja, hogy – II.2. pontban  **megjelölt pályázati kiírás által meghatározott fenntartási időszakot követően** – **az értéknövelő felújítási munkák még le nem írt értékét térítés nélkül átadja Tiszavasvári Város Önkormányzata részére**.

5. Bérlő kinyilatkozza, hogy a **4440 Tiszavasvári, Báthori u. 2. szám alatti tiszavasvári 3 hrsz-ú ingatlanon lévő Munkaügyi Központ épületének** **energiahatékonysági fejlesztés keretében megvalósuló beruházás vonatkozásában semmilyen megtérítési és egyéb igénye nincs és nem is lesz Tiszavasvári Város Önkormányzatával szemben.**

**6.** Jelen megállapodás az aláírás napján lép hatályba. A megállapodás 4 példányban készült, melyből Szerződő Feleket 2-2 példány illeti meg. A megállapodást Tiszavasvári Város Önkormányzata Képviselő-testülete …./2021.(VIII.13.) Kt. számú határozatával hagyta jóvá.

Tiszavasvári, 2021………………… Nyíregyháza, 2021…………………………

**Szőke Zoltán Román István**

**Tiszavasvári Város Önkormányzata Szabolcs-Szatmár-Bereg Megyei**

**polgármester Kormányhivatal**

**kormánymegbízott**